title: Neuvoston (Yleiset asiat) päätös, tehty 1 päivänä joulukuuta 2009 , muita kuin Euroopan unionista tehdyn sopimuksen 16 artiklan 6 kohdan toisessa ja kolmannessa alakohdassa tarkoitettuja neuvoston kokoonpanoja koskevan luettelon vahvistamisesta

text:
               2.12.2009

               FI

               Euroopan unionin virallinen lehti

               L 315/46

      NEUVOSTON (YLEISET ASIAT) PÄÄTÖS,
   tehty 1 päivänä joulukuuta 2009,
   muita kuin Euroopan unionista tehdyn sopimuksen 16 artiklan 6 kohdan toisessa ja kolmannessa alakohdassa tarkoitettuja neuvoston kokoonpanoja koskevan luettelon vahvistamisesta
   (2009/878/EU)
   EUROOPAN UNIONIN NEUVOSTO, joka
   ottaa huomioon siirtymämääräyksistä tehdyn pöytäkirjan ja erityisesti sen 4 artiklan,
   sekä katsoo seuraavaa:

               (1)

               Siirtymämääräyksistä tehdyn pöytäkirjan 4 artiklassa määrätään, että Euroopan unionista tehdyn sopimuksen 16 artiklan 6 kohdan ensimmäisessä alakohdassa tarkoitetun, neuvoston kokoonpanoja koskevaa luetteloa koskevan Eurooppa-neuvoston päätöksen voimaantuloon asti yleisten asioiden neuvosto vahvistaa myös muita kuin neuvoston yleisten asioiden ja ulkoasioiden kokoonpanoja koskevan luettelon yksinkertaisella enemmistöllä.

               (2)

               Neuvosto (yleiset asiat) on 21 ja 22 päivänä kesäkuuta 2002 Sevillassa pidetyssä Eurooppa-neuvoston kokouksessa sovitun luettelon pohjalta 22 päivänä heinäkuuta vahvistanut neuvoston kokoonpanoja koskevan luettelon osana neuvoston työjärjestyksen liitettä I.

               (3)

               Jotta perussopimusten määräyksiä voitaisiin noudattaa, on aiheellista mukauttaa tätä luetteloa, joka liitetään neuvoston työjärjestykseen,

         ON TEHNYT TÄMÄN PÄÄTÖKSEN:
   1 artikla
   Siirtymämääräyksistä tehdyn pöytäkirjan 4 artiklassa tarkoitettu luettelo neuvoston kokoonpanoista on liitteessä.
   2 artikla
   Tämä päätös tulee voimaan päivänä, jona se tehdään.
   Se julkaistaan Euroopan unionin virallisessa lehdessä.

      Tehty Brysselissä 1 päivänä joulukuuta 2009.

            Neuvoston puolesta

            Puheenjohtaja

         C. BILDT

      LIITE

         LUETTELO NEUVOSTON KOKOONPANOISTA

                  1.

                  Yleiset asiat (1)

                  2.

                  Ulkoasiat (2)

                  3.

                  Talous- ja rahoitusasiat (3)

                  4.

                  Oikeus- ja sisäasiat (4)

                  5.

                  Työllisyys, sosiaalipolitiikka, terveys ja kuluttaja-asiat

                  6.

                  Kilpailukyky (sisämarkkinat, teollisuus ja tutkimus) (5)

                  7.

                  Liikenne, televiestintä ja energia

                  8.

                  Maatalous ja kalastus

                  9.

                  Ympäristö

                  10.

                  Koulutus, nuoriso ja kulttuuri (6)

         (1)  Tämä kokoonpano vahvistetaan Euroopan unionista tehdyn sopimuksen 16 artiklan 6 kohdan toisessa alakohdassa.

         (2)  Tämä kokoonpano vahvistetaan Euroopan unionista tehdyn sopimuksen 16 artiklan 6 kohdan kolmannessa alakohdassa.

         (3)  Käsittää myös talousarvion.

         (4)  Käsittää myös pelastuspalvelun.

         (5)  Käsittää myös matkailun.

         (6)  Käsittää myös audiovisuaalialan.


Avis juridique important

|

32003D0291

Euroopan parlamentin ja neuvoston päätös N:o 291/2003/EY, tehty 6 päivänä helmikuuta 2003, Euroopan liikuntakasvatuksen teemavuodesta 2004

Virallinen lehti nro L 043 , 18/02/2003 s. 0001 - 0005

Euroopan parlamentin ja neuvoston päätös N:o 291/2003/EY,tehty 6 päivänä helmikuuta 2003,Euroopan liikuntakasvatuksen teemavuodesta 2004EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 149 artiklan,ottavat huomioon komission ehdotuksen(1),ottavat huomioon Euroopan talous- ja sosiaalikomitean lausunnon(2),ottavat huomioon alueiden komitean lausunnon(3),noudattavat perustamissopimuksen 251 artiklassa määrättyä menettelyä(4),sekä katsovat seuraavaa:(1) Laadukkaan koulutuksen edistäminen on yksi Euroopan yhteisön tavoitteista.(2) Nizzassa 7, 8 ja 9 päivänä joulukuuta 2000 kokoontunut Eurooppa-neuvosto tunnusti urheilun kasvatukselliset arvot ja vahvisti tällä tavoin aiemmat julistukset, erityisesti Amsterdamin sopimuksen liitteenä olevan julistuksen N:o 29 urheilusta, jossa urheilu määritellään ihmisten identiteettiä luovaksi tekijäksi.(3) Nizzassa kokoontunut Eurooppa-neuvosto kehotti yhteisön toimielimiä ottamaan toiminnassaan huomioon urheilun kasvatukselliset arvot perustamissopimuksen eri määräysten nojalla ja korosti, että jäsenvaltioiden on tärkeää edistää vapaaehtoistyötä yhteisön tuella.(4) Liikuntaharrastuksesta koulun ulkopuolisena oppimisena Euroopan yhteisöjen nuoriso-ohjelmien yhteydessä joulukuun 17 päivänä 1999 annetussa neuvoston ja neuvostossa kokoontuneiden nuorisoasioista vastaavien ministerien päätöslauselmassa(5) todetaan, että liikuntaharrastuksella voi olla kansalaisyhteiskuntaa vahvistavaa kasvatuksellista arvoa, ja kehotetaan komissiota suunnittelemaan yhteistyössä jäsenvaltioiden kanssa johdonmukainen lähestymistapa, jolla pyritään hyödyntämään liikuntaharrastuksen kasvatuksellisia mahdollisuuksia.(5) Euroopan parlamentti on nykyisten urheiluun liittyvien rakenteiden turvaamista ja urheilun yhteiskunnallisen tehtävän säilyttämistä koskevasta komission kertomuksesta antamassaan päätöslauselmassa(6) korostanut liikunnan ja urheilun kasvatuksellista ja yhteiskunnallista arvoa sekä sen tehtävää rasismin ja muukalaisvihan torjunnassa.(6) Euroopan unionin asemasta urheilun alalla 13 päivänä kesäkuuta 1997 antamassaan päätöslauselmassa(7) Euroopan parlamentti on kehottanut järjestämään eurooppalaisen urheilun vuoden.(7) Eurooppalaiseen urheilumalliin liittyvästä komission kuulemisasiakirjasta antamassaan lausunnossa alueiden komitea on todennut liikunnan ja urheilun tärkeyden yksilön kehitykselle.(8) Helsingissä kokoontuneelle Eurooppa-neuvostolle esittämässään urheilua koskevassa selvityksessä komissio käsitteli kysymystä liikunnan ja urheilun hyödyntämisestä koulutus- ja nuorisoalalla urheilun välittämien arvojen takia.(9) Säännöllinen liikunta parantaa henkistä ja fyysistä terveyttä ja voi vaikuttaa myönteisesti oppimisprosessiin.(10) Nuorten urheilijoiden osallistuminen kilpaurheiluun ei saisi vaikuttaa kielteisesti heidän koulutukseensa.(11) Urheilun kautta tapahtuvan koulutuksen olisi edistettävä tyttöjen ja poikien identiteetin muodostumista ja kehittymistä.(12) Koulutuslaitosten olisi kaikilla tasoilla käytettävä tehokkaammin liikunnan tarjoamia mahdollisuuksia rajat ylittävään liikkuvuuteen ja kulttuurivaihtoon.(13) Vuonna 2004 järjestettävät olympialais- ja muut urheilutapahtumat lisäävät liikunnan näkyvyyttä tiedotusvälineissä ja yleisön tietoisuutta liikunnasta. Tämä on ihanteellinen tilaisuus korostaa liikunnan kasvatuksellista merkitystä.(14) Toiminta jäsenvaltioissa on keskeinen keino lisätä yleisön tietoisuutta liikunnan kasvatuksellisista arvoista. Yhteisö voi kuitenkin tukea ja lujittaa tällaista toimintaa Euroopan liikuntakasvatuksen teemavuoden avulla.(15) Euroopan liikuntakasvatuksen teemavuosi täydentää ja lujittaa nykyisiä yhteisön toimia, joilla edistetään opetusta, koulutusta sekä heikommassa asemassa olevien yhteiskunnallista osallisuutta.(16) Mahdollisuus osallistua Euroopan liikuntakasvatuksen teemavuoteen olisi annettava myös Euroopan vapaakauppaliiton ja Euroopan talousalueen maille (Efta- ja ETA-maille) Euroopan talousalueesta tehdyssä sopimuksessa (ETA-sopimuksessa) määrätyin edellytyksin sekä Keski- ja Itä-Euroopan assosioituneille maille niiden Eurooppa-sopimusten mukaisesti. Kyproksen osallistuminen olisi rahoitettava lisämäärärahojen perusteella maan kanssa sovittavien menettelyjen mukaisesti, ja Maltan ja Turkin osallistuminen lisämäärärahojen perusteella Euroopan yhteisön perustamissopimuksen määräysten mukaisesti.(17) Tässä päätöksessä vahvistetaan teemavuoden voimassaolon ajaksi myönnettävät rahoituspuitteet, joita budjettivallan käyttäjä pitää ensisijaisena ohjeenaan Euroopan parlamentin, neuvoston ja komission välillä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen(8) 33 kohdan mukaisesti.(18) Koska tämän suunnitellun toiminnan tavoitteita ei voida riittävällä tavalla saavuttaa yksittäisten jäsenvaltioiden toimin ja ne voidaan siten niiden laajuuden vuoksi ja erityisesti, koska tarvitaan monenvälisiä kumppanuuksia, rajat ylittävää tietojenvaihtoa ja hyvien toimintatapojen levittämistä, saavuttaa paremmin yhteisön tasolla perustamissopimuksen 5 artiklassa vahvistetun toissijaisuusperiaatteen mukaisesti. Samassa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on näiden tavoitteiden saavuttamiseksi tarpeen.(19) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle täytäntöönpanovaltaa siirrettäessä 28 päivänä kesäkuuta 1999 tehdyn neuvoston päätöksen 1999/468/EY(9) mukaisesti,OVAT PÄÄTTÄNEET SEURAAVAA:1 artiklaLiikuntakasvatuksen teemavuosiVuosi 2004 nimetään Euroopan liikuntakasvatuksen teemavuodeksi.2 artiklaTavoitteetEuroopan liikuntakasvatuksen teemavuoden tavoitteet ovat:a) tiedotetaan koulutuslaitoksille ja liikunta-alan järjestöille siitä, että on tärkeää tehdä yhteistyötä liikuntakasvatuksen ja sen eurooppalaisen ulottuvuuden kehittämiseksi, sillä on otettava huomioon, miten kiinnostuneita nuoret ovat kaikenlaisesta liikunnasta ja urheilusta;b) hyödynnetään liikunnan välittämiä arvoja tietojen ja taitojen kehittämisessä, jotta etenkin nuoret voivat kehittää fyysistä suorituskykyään ja valmiuttaan henkilökohtaisiin ponnistuksiin sekä sosiaalisia taitojaan kuten ryhmätyötaitoja, yhteisvastuullisuutta, suvaitsevaisuutta ja reilun pelin kunnioittamista monikulttuurisessa ympäristössä;c) edistetään tietoisuutta vapaaehtoisen toiminnan myönteisistä vaikutuksista erityisesti nuorten informaaliseen oppimiseen;d) edistetään koululaisvaihdon kasvatuksellista merkitystä erityisesti monikulttuurisessa ympäristössä järjestämällä urheilu- ja kulttuuritapahtumia osana koulujen toimintaa;e) rohkaistaan vaihtamaan hyviä toimintatapoja sen osalta, miten koulutusjärjestelmissä voidaan liikunnan avulla edistää muita heikommassa asemassa olevien yhteiskunnallista osallisuutta;f) pyritään tasapainottamaan koulunkäyntiin kuuluva älyllinen ja fyysinen toiminta kannustamalla liikuntaa ja urheilua koulujen toiminnassa;g) pohditaan kilpaurheiluun osallistuvien nuorten koulutukseen liittyviä ongelmia.3 artiklaToimenpiteiden sisältö1. Edellä 2 artiklassa asetettujen tavoitteiden saavuttamiseksi toteutettavien toimenpiteiden on sisällettävä seuraavia vuonna 2004 toteutettavia toimia tai tukea niille:a) tapaamiset, Euroopan laajuiset kasvatustarkoituksessa järjestetyt kilpailut ja tapahtumat, joissa tuodaan esille Euroopan liikuntakasvatuksen teemavuoden aiheisiin liittyviä saavutuksia ja kokemuksia;b) vuonna 2004 järjestettäviin olympialais- ja muihin urheilutapahtumiin liittyvät vapaaehtoistoimet Euroopan tasolla;c) liikunnan kasvatuksellisten arvojen levittämiseksi järjestettävät tiedotus- ja mainoskampanjat, myös yhteistyössä tiedotusvälineiden kanssa;d) tapahtumat, joilla edistetään liikunnan kasvatuksellista arvoa ja annetaan esimerkkejä hyvistä toimintatavoista;e) rahoitustuki kansainvälisiin, kansallisiin, alueellisiin ja paikallisiin aloitteisiin, joilla edistetään Euroopan liikuntakasvatuksen teemavuoden tavoitteiden saavuttamista.2. Edellä 1 kohdassa tarkoitetut toimenpiteet esitetään yksityiskohtaisesti tämän päätöksen liitteessä.4 artiklaTäytäntöönpano ja yhteistyö jäsenvaltioiden kanssa1. Komissio huolehtii tämän päätöksen nojalla toteutettavien yhteisön toimien täytäntöönpanosta 5 artiklan 2 kohdassa säädetyn menettelyn mukaisesti ja toissijaisuusperiaatetta täysin noudattaen.2. Kunkin jäsenvaltion on nimettävä yksi tai useampi asianmukainen elin, joka vastaa osallistumisesta Euroopan liikuntakasvatuksen teemavuoteen sekä tässä päätöksessä säädettyjen toimien yhteensovittamisesta ja toteuttamisesta asianmukaisella tasolla, mukaan lukien komission avustaminen 7 artiklassa tarkoitetussa valintamenettelyssä.5 artiklaKomitea1. Komissiota avustaa komitea.2. Jos tähän kohtaan viitataan, sovelletaan päätöksen 1999/468/EY 3 ja 7 artiklaa ottaen huomioon mainitun päätöksen 8 artiklan säännökset.3. Komitea vahvistaa työjärjestyksensä.6 artiklaRahoitusjärjestelyt1. Yhteisön laajuisiin toimiin, sellaisina kuin ne on kuvattu liitteen A-osassa, voidaan myöntää Euroopan unionin yleisestä talousarviosta tukea määrä, joka vastaa enintään 80:tä prosenttia toimen kokonaiskustannuksista.2. Paikallisiin, alueellisiin, kansallisiin tai kansainvälisiin toimiin, jotka ovat yhteisön edun mukaisia, sellaisina kuin ne on kuvattu liitteen B-osassa, voidaan myöntää Euroopan unionin yleisestä talousarviosta yhteisrahoitusta määrä, joka vastaa enintään 50:tä prosenttia toimen kokonaiskustannuksista.7 artiklaHaku- ja valintamenettely1. Edellä 4 artiklan 2 kohdassa tarkoitetut elimet toimittavat komissiolle sellaisia toimia koskevat hakemukset, joille pyydetään 6 artiklan 2 kohdan nojalla yhteisrahoitusta unionin talousarviosta. Hakemuksissa on oltava tiedot, joiden perusteella niiden tuloksia voidaan arvioida objektiivisin kriteerein. Komissio ottaa tarkasti huomioon kyseisten elinten toimittamat arviot.2. Komissio päättää toimille 6 artiklan nojalla myönnettävästä yhteisrahoituksesta 5 artiklan 2 kohdassa säädetyn menettelyn mukaisesti. Komissio varmistaa tukien tasaisen jakautumisen jäsenvaltioiden sekä asiaan liittyvien eri toiminta-alojen kesken.3. Komissio takaa erityisesti kansallisten ja alueellisten yhteyspisteidensä välityksellä ja yhteistyössä 4 artiklan 2 kohdassa tarkoitettujen elinten kanssa, että ehdotuspyynnöt julkaistaan riittävän ajoissa ja mahdollisimman laajasti.8 artiklaJohdonmukaisuus ja täydentävyys1. Komissio huolehtii yhteistyössä jäsenvaltioiden kanssa, että tässä päätöksessä säädetyt toimet ovat johdonmukaisia yhteisön muiden toimien ja aloitteiden kanssa.2. Komissio varmistaa, että Euroopan liikuntakasvatuksen teemavuosi ja muut olemassa olevat yhteisön, kansalliset ja alueelliset aloitteet ja voimavarat täydentävät toisiaan mahdollisimman hyvin, sikäli kuin näillä aloitteilla ja voimavaroilla voidaan edistää teemavuoden tavoitteiden saavuttamista.9 artiklaTiettyjen kolmansien maiden osallistuminenEuroopan liikuntakasvatuksen teemavuoteen voivat osallistuaa) Efta- ja ETA-maat ETA-sopimuksessa vahvistetuin edellytyksin;b) Keski- ja Itä-Euroopan assosioituneet maat niiden Eurooppa-sopimusten mukaisesti;c) Kypros, jonka osallistuminen rahoitetaan lisämäärärahojen perusteella kyseisen maan kanssa sovittavien menettelyjen mukaisesti;d) Malta ja Turkki, joiden osallistuminen rahoitetaan lisämäärärahojen perusteella perustamissopimuksen määräysten mukaisesti.10 artiklaTalousarvio1. Rahoituspuitteet tämän päätöksen täytäntöönpanemiseksi ovat 11,5 miljoonaa euroa.2. Budjettivallan käyttäjä hyväksyy vuosittaiset määrärahat rahoitusnäkymien puitteissa.3. Rahoitusta voidaan myöntää vuodeksi 2004 komission aloitteesta myös tekniseen ja hallinnolliseen apuun liittyviin menoihin, jos toimista on hyötyä sekä komissiolle että toimen edunsaajille eivätkä ne kuulu pysyviin julkisiin palveluihin, jolloin toimien on liityttävä toimenpiteiden määrittelyyn, valmisteluun, hallintoon, seurantaan, tarkastukseen ja valvontaan.11 artiklaKansainvälinen yhteistyöKomissio voi tehdä Euroopan liikuntakasvatuksen teemavuoden puitteissa yhteistyötä Euroopan neuvoston ja muiden asiaan liittyvien kansainvälisten järjestöjen kanssa 5 artiklan 2 kohdassa säädetyn menettelyn mukaisesti.12 artiklaSeuranta ja arviointiKomissio toimittaa viimeistään 31 päivänä joulukuuta 2005 Euroopan parlamentille, neuvostolle, talous- ja sosiaalikomitealle sekä alueiden komitealle kertomuksen tässä päätöksessä säädettyjen toimien täytäntöönpanosta, tuloksista ja yleisarvioinnista.13 artiklaVoimaantuloTämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Tehty Brysselissä 6 päivänä helmikuuta 2003.Euroopan parlamentin puolestaPuheenjohtajaP. CoxNeuvoston puolestaPuheenjohtajaP. Efthymiou(1) EYVL C 25 E, 29.1.2002, s. 531.(2) EYVL C 149, 21.6.2002, s. 17.(3) EYVL C 278, 14.11.2002, s. 21.(4) Euroopan parlamentin lausunto, annettu 14. toukokuuta 2002 (ei vielä julkaistu virallisessa lehdessä), neuvoston yhteinen kanta, vahvistettu 14. lokakuuta 2002 (EYVL C 275 E, 12.11.2002, s. 70 ja Euroopan parlamentin päätös, tehty 19. joulukuuta 2002.)(5) EYVL C 8, 12.1.2000, s. 5.(6) EYVL C 135, 7.5.2001, s. 274.(7) EYVL C 200, 30.6.1997, s. 252.(8) EYVL C 172, 18.6.1999, s. 1.(9) EYVL L 184, 17.7.1999, s. 23.LIITE3 artiklassa tarkoitetut toimetA. Yhteisön laajuinen toiminta1. Kokoukset ja tapahtumat:a) kokoukset;b) tietoisuutta urheilun kasvatustehtävästä lisäävät tapahtumat, myös Euroopan liikuntakasvatuksen teemavuoden avaus- ja päätöstapahtumat;c) vapaaehtoistoimet vuonna 2004 järjestettävien olympialais- ja muiden urheilutapahtumien yhteydessä.2. Tiedotus- ja mainoskampanjat, joihin sisältyvät:a) tunnuksen ja tunnuslauseiden laatiminen Euroopan liikuntakasvatuksen teemavuodelle käytettäviksi kaiken teemavuoteen liittyvän toiminnan yhteydessä;b) yhteisön laajuinen tiedotuskampanja;c) kansalaisten käytettävissä olevien välineiden ja materiaalin tuottaminen koko yhteisön alueella;d) koulutuslaitosten ja urheilujärjestöjen aloitteet, joilla pyritään levittämään tietoja Euroopan liikuntakasvatuksen teemavuodesta;e) Euroopan liikuntakasvatuksen teemavuoden aiheisiin liittyviä saavutuksia ja kokemuksia esiin tuovat kasvatustarkoituksessa järjestetyt kilpailut.3. Muut toimenpiteet:a) käytettävissä olevin keinoin tapahtuva on line -tietokannan perustaminen keinona hyvien käytäntöjen levittämiseksi jäsenvaltioissa urheilun käytössä kasvatusmenetelmänä ja erityisesti muita heikommassa asemassa olevien ryhmien yhteiskunnallisen integraation edistämisessä;b) selvitykset ja tutkimukset, joissa arvioidaan Euroopan liikuntakasvatuksen teemavuoden vaikutuksia.4. Rahoitus voidaan antaa:a) erityisesti viestintään, sekä edellä 3 kohdan b alakohdassa mainittuihin selvityksiin ja tutkimuksiin liittyvien tavaroiden ja palvelujen suorana hankintana avointen ja/tai rajoitettujen tarjouspyyntöjen kautta;b) avustuksina sellaisista erityistapahtumista aiheutuviin kustannuksiin, joilla tuodaan esiin Euroopan liikuntakasvatuksen teemavuotta ja tehdään sitä tunnetuksi; rahoitus voi olla enintään 80 prosenttia kokonaiskustannuksista.B. Kansallinen toimintaPaikallisille, alueellisille, kansallisille ja kansainvälisille toimenpiteille voidaan ehdotetun toimen luonteen ja sisällön mukaan myöntää yhteisön talousarviosta rahoitusta, joka on enintään 50 prosenttia niiden kokonaiskustannuksista. Tällaisia toimia voivat olla muun muassa seuraavat:1) Euroopan liikuntakasvatuksen teemavuoden tavoitteisiin liittyvät tapahtumat, myös teemavuoden avaustapahtuma;2) muut kuin edellä A osassa mainitut tiedotuskampanjat ja hyvien toimintatapojen levittämiseen liittyvät toimet;3) liikuntakasvatuksen merkitystä korostavat palkinnot ja kilpailut;4) muut kuin edellä A osassa mainitut selvitykset ja tutkimukset.C. Toiminta, johon ei voida myöntää yhteisön rahoitustukeaYhteisö antaa moraalisen tukensa, johon kuuluu kirjallinen valtuutus käyttää Euroopan liikuntakasvatuksen teemavuoden tunnusta ja muuta siihen liittyvää aineistoa, julkisten tai yksityisten organisaatioiden aloitteille, jos organisaatiot pystyvät komissiota tyydyttävällä tavalla osoittamaan, että aloitteet toteutetaan vuoden 2004 aikana ja että ne todennäköisesti auttavat merkittävästi Euroopan liikuntakasvatuksen teemavuoden yhden tai useamman tavoitteen saavuttamisessa.


title: 2009/58/EY: Euroopan keskuspankin päätös, tehty 15 päivänä joulukuuta 2008 , Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä (EKP/2008/28)

text:
               24.1.2009

               FI

               Euroopan unionin virallinen lehti

               L 21/81

      EUROOPAN KESKUSPANKIN PÄÄTÖS,
   tehty 15 päivänä joulukuuta 2008,
   Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä
   (EKP/2008/28)
   (2009/58/EY)
   EUROOPAN KESKUSPANKIN YLEISNEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 48 artiklan,
   sekä katsoo seuraavaa:

               (1)

               Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 18 päivänä joulukuuta 2006 tehdyllä päätöksellä EKP/2006/26 (1) määritettiin Euroopan keskuspankin (EKP) merkitystä pääomasta se prosenttiosuus, joka sellaisten jäsenvaltioiden, jotka eivät aikoneet ottaa euroa käyttöön 1 päivään tammikuuta 2007 mennessä, kansallisten keskuspankkien täytyi maksaa 1 päivänä tammikuuta 2007 EKP:n toimintakustannuksiin osallistumiseksi.

               (2)

               Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 12 päivänä joulukuuta 2008 tehdyllä päätöksellä EKP/2008/23 (2) tarkistetaan EKP:n pääoman merkitsemisen jakoperuste (jäljempänä ’pääoman jakoperuste’) EKPJ:n perussäännön 29.3 artiklan mukaisesti ja vahvistetaan 1 päivästä tammikuuta 2009 kullekin kansalliselle keskuspankille uudet painoarvot tarkistetussa pääoman jakoperusteessa (jäljempänä ’painoarvot’).

               (3)

               EKP:n merkitty pääoma on 5 760 652 402,58 euroa.

               (4)

               Tarkistettu pääoman jakoperuste edellyttää uutta EKP:n päätöstä, jolla päätös EKP/2006/26 kumotaan 1 päivästä tammikuuta 2009 ja määritetään EKP:n merkityn pääoman prosenttiosuus, joka sellaisten jäsenvaltioiden kansallisten keskuspankkien, jotka eivät ole ottaneet euroa käyttöön 1 päivänä tammikuuta 2009 (jäljempänä ’rahaliittoon osallistumattomat kansalliset keskuspankit’), on maksettava 1 päivänä tammikuuta 2009,

         ON PÄÄTTÄNYT SEURAAVAA:
   1 artikla
   Maksettavan pääoman määrä ja maksutapa
   Kukin rahaliittoon osallistumaton kansallinen keskuspankki maksaa 7 prosenttia merkitsemästään EKP:n pääomasta 1 päivänä tammikuuta 2009. Päätöksen EKP/2008/23 2 artiklassa esitetyt painoarvot huomioon ottaen kukin rahaliittoon osallistumaton kansallinen keskuspankki maksaa 1 päivänä tammikuuta 2009 seuraavassa taulukossa sen nimen perässä ilmoitetun määrän:

               Rahaliittoon osallistumaton kansallinen keskuspankki

               (euroa)

               Bulgarian keskuspankki (Българска народна банка)

               3 502 591,87

               Česká národní banka

               5 835 771,31

               Danmarks Nationalbank

               5 982 149,49

               Eesti Pank

               721 809,75

               Latvijas Banka

               1 144 007,96

               Lietuvos bankas

               1 716 213,56

               Magyar Nemzeti Bank

               5 587 371,98

               Narodowy Bank Polski

               19 740 488,44

               Banca Națională a României

               9 937 989,49

               Sveriges Riksbank

               9 106 093,68

               Bank of England

               58 539 980,14

         2 artikla
   Maksetun pääoman tarkistaminen
   1.   Koska kukin rahaliittoon osallistumaton kansallinen keskuspankki on jo maksanut 7 prosenttia 31 päivään joulukuuta 2008 saakka voimassa olevasta EKP:n merkityn pääoman osuudestaan päätöksen EKP/2006/26 mukaisesti, kukin niistä joko siirtää tietyn lisäsumman EKP:lle tai saa tietyn summan takaisin EKP:ltä, jotta päästään 1 artiklan taulukossa esitettyihin määriin.
   2.   Kaikki tässä artiklassa tarkoitetut siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 12 päivänä joulukuuta 2008 tehdyn päätöksen EKP/2008/25 (3) mukaisesti.
   3 artikla
   Loppumääräykset
   1.   Tämä päätös tulee voimaan 1 päivänä tammikuuta 2009.
   2.   Päätös EKP/2006/26 kumotaan 1 päivästä tammikuuta 2009.
   3.   Päätökseen EKP/2006/26 tehtyjen viittausten katsotaan koskevan tätä päätöstä.

      Tehty Frankfurt am Mainissa 15 päivänä joulukuuta 2008.

            EKP:n puheenjohtaja

         Jean-Claude TRICHET

      (1)  EUVL L 24, 31.1.2007, s. 15.

      (2)  Katso tämän virallisen lehden sivu 66.

      (3)  Katso tämän virallisen lehden sivu 71.


Avis juridique important

|

31996D0616

Euroopan parlamentin ja neuvoston päätös N:o 616/96/EY, tehty 25 päivänä maaliskuuta 1996, tutkimusta, teknologista kehittämistä ja esittelyä koskevasta Euroopan yhteisön neljännestä puiteohjelmasta (1994-1998) tehdyn päätöksen N:o 1110/94/EY mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi

Virallinen lehti nro L 086 , 04/04/1996 s. 0069 - 0071

EUROOPAN PARLAMENTIN JA NEUVOSTON PÄÄTÖS N:o 616/96/EY,tehty 25 päivänä maaliskuuta 1996,tutkimusta, teknologista kehittämistä ja esittelyä koskevasta Euroopan yhteisön neljännestä puiteohjelmasta (1994-1998) tehdyn päätöksen N:o 1110/94/EY mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 130 i artiklan 1 ja 2 kohdan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),toimivat perustamissopimuksen 189 b artiklassa määrättyä menettelyä noudattaen (3),sekä katsovat, ettäEuroopan parlamentti ja neuvosto hyväksyivät päätöksellä N:o 1110/94/EY (4) neljännen puiteohjelman vuosiksi 1994-1998; kyseisen päätöksen 1 artiklan 3 kohdassa määrätään, että suurin kokonaismäärä, jolla yhteisö osallistuu neljännen puiteohjelman rahoitukseen on 11 046 miljoonaa ecua, josta 5 472 miljoonaa ecua on määrätty kaudeksi 1994-1996 ja 5 574 miljoonaa ecua kaudeksi 1997-1998;perustamissopimuksen 130 i artiklan 2 kohdassa määrätään, että puiteohjelmaa mukautetaan tai täydennetään tilanteen kehityksen mukaisesti; Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi on tarpeen mukauttaa yhteisön tutkimuksen ja kehityksen rahoitus, sillä sekä siihen osoitetut että sen kautta maksettavat yhteisön menot kasvavat,Euroopan talousalueesta tehdyn sopimuksen nojalla nämä kolme valtiota ovat jo osallistuneet yhteisön tutkimusta, teknologista kehittämistä ja esittelyä koskevaan toimintaan rahoitusosuudellaan, joka on otettu Euroopan yhteisöjen yleiseen talousarvioon, jossa niiden osuudet on määritelty tutkimus- ja kehittämistoimiin osoitettuihin menoihin liittyviksi "lisäsitoumuksiksi",tämä päätös koskee ainoastaan niitä määriä, jotka on mukautettava Itävallan, Suomen ja Ruotsin liittymisen vuoksi, eikä sillä muuteta teknisiä ja tieteellisiä tavoitteita, painopisteitä, eri alojen toimintoja ja valintaperusteita koskevia eikä muita neljännessä puiteohjelmassa annettuja määräyksiä,tämän seurauksena koko puiteohjelman rahoituksen enimmäismäärää olisi korotettava ja lisämäärärahat olisi jaettava aiemmin vahvistetussa suhteessa neljän toimenpidekokonaisuuden kesken; tätä tasasuhtaisen jaon periaatetta olisi myös sovellettava kaikkien puiteohjelmassa määrättyjen toimien täytäntöönpanoon perustamissopimuksen 130 i artiklan 3 kohdan mukaisesti, japäätös N:o 1110/94/EY ja Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998) (5) 26 päivänä huhtikuuta 1994 tehty neuvoston päätös 94/268/Euratom tehtiin samanaikaisesti ja samaksi kaudeksi; päätökset näiden kahden puiteohjelman mukauttamisesta on myös tehtävä samalla kertaa ja samaksi kaudeksi,OVAT PÄÄTTÄNEET SEURAAVAA:Ainoa artikla Muutetaan päätös N:o 1110/94/EY seuraavasti:1) korvataan 1 artiklan 3 kohdassa olevat määrät seuraavasti:"11 046" määrällä "11 764""5 472" määrällä "5 449""5 574" määrällä "6 315" ja"11 641" määrällä "12 359";2) korvataan liite I tämän päätöksen liitteellä.Tehty Brysselissä 25 päivänä maaliskuuta 1996.Euroopan parlamentin puolestaK. HÄNSCHPuhemiesNeuvoston puolestaG. SALVINIPuheenjohtaja(1) EYVL N:o C 142, 8.6.1995, s. 16(2) EYVL N:o C 256, 2.10.1995, s. 12(3) Euroopan parlamentin lausunto annettu 12. heinäkuuta 1995 (EYVL N:o C 249, 25.9.1995, s. 45), neuvoston yhteinen kanta vahvistettu 30. marraskuuta 1995 (EYVL N:o C 353, 30.12.1995, s. 46), Euroopan parlamentin päätös tehty 1. helmikuuta 1996 (EYVL N:o C 47, 19.2.1996) ja neuvoston päätös tehty 4. maaliskuuta 1996(4) EYVL N:o L 126, 18.5.1994, s. 1(5) EYVL N:o L 115, 6.5.1994, s. 31LIITE "LIITE INELJÄS PUITEOHJELMA (1994-1998)MÄÄRÄT JA JAKAUTUMINEN>TAULUKON PAIKKA>Ensimmäisen toimenpidekokonaisuuden ohjeellinen jakautuminen aihepiireittäin ja aiheittain>TAULUKON PAIKKA>


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/119

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2008
   (2010/508/EU)
   EUROOPAN PARLAMENTTI, joka
   ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2008 sekä käännöskeskuksen vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (3) ja erityisesti sen 14 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0071/2010),

               1.

               myöntää Euroopan unionin elinten käännöskeskuksen johtajalle vastuuvapauden keskuksen talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 107.

      (2)  EYVL L 248, 16.9.2002, s. 1.

      (3)  EYVL L 314, 7.12.1994, s. 1.

      (4)  EYVL L 357, 31.12.2002, s. 72.
    ---documentbreak---

               25.9.2010

               FI

               Euroopan unionin virallinen lehti

               L 252/120

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2008 sekä käännöskeskuksen vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (3) ja erityisesti sen 14 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0071/2010),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 23. huhtikuuta 2009 Euroopan unionin elinten käännöskeskuksen johtajalle vastuuvapauden keskuksen talousarvion toteuttamisesta varainhoitovuonna 2007 (5) ja että vastuuvapauspäätökseen liitetyssä päätöslauselmassa se muun muassa

                           —

                           pani merkille tilintarkastustuomioistuimen vuoden 2006 kertomukseen sisältyneen huomautuksen, että vuoden 2006 talousarvio oli 16 900 000 euroa ylijäämäinen ja että keskus palauttaisi vuonna 2007 asiakkailleen 9 300 000 euroa; yhtyi tilintarkastustuomioistuimen näkemykseen, jonka mukaan tällainen ylijäämän kertyminen viittasi siihen, että käännösten hinnoittelumenetelmä ei ollut riittävän tarkka,

                           —

                           vaati, että komissio ja keskus pyrkivät nopeasti ratkaisemaan henkilöstön eläkemaksuja koskevan kiistan,

      Toiminta

               1.

               antaa käännöskeskukselle tunnustusta siitä, että se on kehittänyt tehokkaan tietoteknisen työkalun nimeltä FLOSYSWEB, jonka kautta asiakkaat lähettävät käännettävät tekstit valitsemassaan tiedostomuodossa sekä vastaanottavat valmiit käännökset;

      Perusasetuksen vastainen talousarvion ylijäämä

               2.

               panee merkille, että käännöskeskuksen talousarvio on jo usean vuoden ajan ollut ylijäämäinen vastoin asetusta (EY) N:o 2965/94 ja että vuonna 2008 tätä ylijäämää oli kertynyt jo 26 700 000 euroa (ylijäämä oli 16 900 000 euroa vuonna 2006, 10 500 000 euroa vuonna 2005 ja 3 500 000 euroa vuonna 2004); panee merkille, että ylijäämä liittyy lähinnä täsmällisyyden puutteeseen ennusteissa, jotka koskevat asiakkaiden toimittamien käännöstilausten määrää; kehottaa keskusta tehostamaan toimiaan ylijäämänsä jatkuvaa kasvua koskevan ongelman ratkaisemiseksi;

               3.

               panee merkille, että vuonna 2009 keskus palautti asiakkailleen 11 450 000 euroa; korostaa myös, että vuonna 2007 keskus oli jo palauttanut asiakkailleen 9 300 000 euroa;

               4.

               toteaa, että käännöskeskuksen tileille kirjattiin vuonna 2008 korkotuloja 1 580 984,34 euroa; päättelee vuositilinpäätöksestä ja korkojen määrästä, että keskuksella on jatkuvasti käytettävissään hyvin suuret käteisvarat; toteaa, että 31. joulukuuta 2008 keskuksen käteisvarat olivat 48 405 006,88 euroa; kehottaa komissiota tutkimaan, miten voitaisiin varmistaa asetuksen (EY, Euratom) N:o 2343/2002 15 artiklan 5 kohdan mukaisen tarveperusteisen kassanhallinnan täysimääräinen soveltaminen ja mitä muutoksia olisi tehtävä keskuksen käteisvarojen pitämiseksi pysyvästi mahdollisimman vähäisinä; kehottaa keskusta vastedes tarjoamaan asiakkailleen kustannukset kattavia palveluja;

      Henkilöstön eläkemaksut

               5.

               pitää erittäin valitettavana, että keskus ja komissio eivät vieläkään ole päässeet ratkaisuun kiistassa, joka koskee työnantajan osuutta henkilöstön eläkemaksuista, vaikka asiaa on vuosien ajan korostettu vastuuvapauden myöntämistä koskevissa päätöslauselmissa;

               6.

               toteaa huolestuneena, että tämä yhä ratkaisematta oleva kiista komission kanssa maksaa keskukselle useita miljoonia; panee erityisesti merkille, että keskus otti vuonna 2008 käyttöön 15 300 000 euron varauksen kattamaan kiistan seuraukset; pyytää sen vuoksi keskusta tiedottamaan vastuuvapauden myöntävälle viranomaiselle neuvottelujen kulusta ja siitä, kuinka paljon henkilöstön työaikaa ja henkilöstömenoja kiistaan on käytetty;

      Sisäinen tarkastus

               7.

               panee merkille, että käännöskeskus otti vuonna 2006 käyttöön sisäisen tarkastuksen toiminnon ja että virka täytettiin helmikuussa 2008;

               8.

               toteaa, että keskus on nyt toteuttanut suurimman osan sisäisen tarkastuksen antamista suosituksista; pitää erittäin tärkeänä, että keskus alkaa soveltaa rajoituksitta arkaluonteisia tehtäviä ja henkilöstökiertoa koskevaa politiikkaa;

      Henkilöstö

               9.

               toteaa, että joulukuussa 2008 käännöskeskuksen toimista (virkamiehet ja väliaikaiset toimihenkilöt) oli täytetty vain 81 prosenttia; panee merkille, että keskus perustelee tätä sillä, että toimistotilan puute ei ole sallinut henkilöstötaulukon mukaisia työhönottoja; katsoo, että käännöskeskuksen on kuitenkin suunniteltava palvelukseenottomenettelynsä realistisemmin ja tehokkaammin, jotta se voi noudattaa määräaikoja ja varautua kaikkiin keskuksen henkilöstömäärän kasvuun liittyviin vaatimuksiin;

               10.

               kannustaa keskusta luomaan henkilöstöltä edellytettäviin taitoihin ja valmiuksiin perustuvia kattavia koulutusjaksoja, joiden avulla henkilöstön pätevyys säilyy korkeana; antaa myös tukensa toimille, joihin keskus on ryhtynyt voidakseen valvoa tehokkaasti koulutuskurssiensa laatua;

               11.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan (6).

      (1)  EUVL C 304, 15.12.2009, s. 107.

      (2)  EYVL L 248, 16.9.2002, s. 1.

      (3)  EYVL L 314, 7.12.1994, s. 1.

      (4)  EYVL L 357, 31.12.2002, s. 72.

      (5)  EUVL L 255, 26.9.2009, s. 145.

      (6)  Hyväksytyt tekstit, P7_TA(2010)0139 (katso tämän virallisen lehden sivu 241).


title: 2008/513/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2005

text:
               15.7.2008

               FI

               Euroopan unionin virallinen lehti

               L 187/99

         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2005
   (2008/513/EY)
   EUROOPAN PARLAMENTTI, joka
   ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan huumausaineiden ja niiden väärinkäytön seurantakeskuksen perustamisesta 8. helmikuuta 1993 annetun neuvoston asetuksen (ETY) N:o 302/93 (4) ja erityisesti sen 11 a artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0100/2007),

               1.

               myöntää Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2005;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 43.

      (2)  EUVL C 312, 19.12.2006, s. 86.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 36, 12.2.1993, s. 1, asetus sellaisena kuin se on viimeksi muutettuna asetuksella (EY) N:o 1651/2003 (EUVL L 245, 29.9.2003, s. 30).

      (5)  EYVL L 357, 31.12.2002, s. 72.
    ---documentbreak---

               15.7.2008

               FI

               Euroopan unionin virallinen lehti

               L 187/100

         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2005
   EUROOPAN PARLAMENTTI, joka
   ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2005 sekä keskuksen vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan huumausaineiden ja niiden väärinkäytön seurantakeskuksen perustamisesta 8. helmikuuta 1993 annetun neuvoston asetuksen (ETY) N:o 302/93 (4) ja erityisesti sen 11 a artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0100/2007),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2005 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

               B.

               ottaa huomioon, että parlamentti myönsi 27. huhtikuuta 2006 johtajalle vastuuvapauden keskuksen talousarvion toteuttamisesta varainhoitovuonna 2004 (6) ja että vastuuvapauspäätökseen liittyvässä päätöslauselmassa se muun muassa

                           —

                           pitää valitettavana siirtojen erittäin suurta määrää; kehottaa seurantakeskusta noudattamaan tarkemmin budjettivallan käyttäjän alun perin määrittelemää talousarviota;

         Useimpia erillisessä vastuuvapausmenettelyssä olevia EU:n erillisvirastoja koskevat yleiset näkökohdat

               1.

               katsoo, että erillisvirastojen jatkuvasti kasvava määrä ja tiettyjen erillisvirastojen toiminta eivät vaikuta sopivan yhteen yleisen toimintakehyksen kanssa, eivätkä tiettyjen erillisvirastojen toimivaltuudet aina vastaa unionin todellisia tarpeita eivätkä sen kansalaisten odotuksia, ja toteaa, että yleisesti erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä;

               2.

               pyytää komissiota sen tähden määrittelemään uusien erillisvirastojen perustamiseen liittyvän yleisen toimintakehyksen sekä tekemään ennen kunkin uuden viraston perustamista kustannus-hyötyselvityksen ja valvomaan, ettei toiminta mene päällekkäin muiden erillisvirastojen toiminnan tai muiden yhteisön elinten toimivaltuuksien kanssa;

               3.

               kehottaa tilintarkastustuomioistuinta antamaan kustannus-hyötyselvityksestä lausuntonsa ennen parlamentin päätöstä asiasta;

               4.

               pyytää komissiota esittämään viiden vuoden välein selvityksen kunkin olemassa olevan viraston tarjoamasta lisäarvosta; pyytää kaikkia asianomaisia toimielimiä toteuttamaan tarvittavat toimet viraston toimenkuvan muuttamiseksi tai viraston lakkauttamiseksi, jos viraston tarjoamasta lisäarvosta annetaan kielteinen arvio;

               5.

               ottaa huomioon sääntelyvirastojen kasvavan määrän ja pitää sen vuoksi valitettavana, että vielä ei ole saatu päätökseen neuvotteluja esityksestä näiden virastojen toimintakehystä koskevaksi toimielinten väliseksi sopimukseksi, ja kehottaa komission toimivaltaisia yksiköitä tekemään yhteistyössä tilintarkastustuomioistuimen kanssa kaikkensa, jotta tämä sopimus saadaan pian tehtyä;

               6.

               toteaa, että komission talousarviovastuun vuoksi erillisvirastojen ja komission välisiä yhteyksiä on vahvistettava; kehottaa komissiota ja neuvostoa tekemään kaikkensa, jotta komissio saisi 31. joulukuuta 2007 mennessä kokoon määrävähemmistön sääntelyvirastojen valvontaelimiin, ja toimimaan vastaavalla tavalla aina uusia erillisvirastoja perustettaessa;

               7.

               pyytää tilintarkastustuomioistuinta lisäämään vuosikertomukseensa erillisen luvun niitä erillisvirastoja varten, joiden vastuuvapautta käsitellään komission tilinpäätöksen yhteydessä, jotta erillisvirastojen yhteisörahoituksen käytöstä saataisiin huomattavasti selkeämpi kuva;

               8.

               vahvistaa periaatteen, jonka mukaan kaikkien yhteisön erillisvirastojen, saivatpa ne avustusta tai eivät, on saatava parlamentilta vastuuvapaus jopa siinä tapauksessa, että niiden perustamistekstin nojalla myös toinen vastuuvapausviranomainen on osallisena;

               9.

               kehottaa tilintarkastustuomioistuinta tarkastamaan kaikkien erillisvirastojen varainhoidon moitteettomuuden ja tekemään siitä selkoa parlamentin asiasta vastaaville valiokunnille, talousarvion valvontavaliokunta mukaan luettuna;

               10.

               panee merkille, että erillisvirastojen määrä kasvaa jatkuvasti ja että niiden perustamisesta ja valvonnasta vastaavien komission pääosastojen on entistä tärkeämpää kehittää yhteinen erillisvirastoja koskeva strategia ottaen huomioon, että komissio kantaa erillisvirastojen toiminnasta poliittista vastuuta, joka on huomattavasti logistista tukea kauaskantoisempaa; katsoo, että tämän strategian kehittämisessä saattaisi olla hyödyllistä käyttää esimerkkinä rakennetta, jonka erillisvirastot loivat kyseisissä pääosastoissa tapahtuvaa koordinointia varten;

               11.

               kehottaa komissiota antamaan erillisvirastoille lisää hallinnollista ja teknistä tukea ottaen huomioon yhä monimutkaisemmiksi muuttuvat yhteisön hallinnolliset säännöt sekä tekniset ongelmat;

               12.

               panee merkille, että missään erillisvirastossa ei ole kurinpitoasioita käsittelevää elintä, ja kehottaa komission yksiköitä toteuttamaan tarvittavat toimet kyseisen välineen perustamiseksi pikaisesti;

               13.

               on tyytyväinen huomattaviin parannuksiin EU:n erillisvirastojen koordinoinnissa, jonka avulla ne pystyvät ratkomaan toistuvia ongelmia ja tekemään tehokkaammin yhteistyötä komission ja parlamentin kanssa;

               14.

               katsoo, että useiden erillisvirastojen yhteisen tukipalvelun luominen on toimenpide, jota kannattaa jatkaa ja laajentaa, jotta niiden taloushallinnon tietojärjestelmät saataisiin yhdenmukaistettua komission vastaavien järjestelmien kanssa;

               15.

               kehottaa erillisvirastoja parantamaan yhteistyötä ja tavoitteidensa yhteensovittamista alan toimijoiden kanssa; kannustaa komissiota hyväksymään tarvittavat menettelyt, joilla se tukee erillisvirastojen julkisuuskuvan parantamista ja vahvistaa niiden toiminnan näkyvyyttä;

               16.

               kehottaa komissiota ehdottamaan erillisvirastojen vuosikertomusten yhdenmukaistamista ja kehittämään tulosindikaattoreita, joiden avulla erillisvirastojen tehokkuutta on mahdollista verrata;

               17.

               kehottaa erillisvirastoja esittämään kunkin vuoden alussa tulosindikaattorit, joiden avulla niitä voidaan arvioida;

               18.

               kehottaa kaikkia erillisvirastoja käyttämään yhä laajemmin SMART-tavoitteita, joiden pitäisi johtaa päämäärien realistisempaan asettamiseen ja toteuttamiseen;

               19.

               on tilintarkastustuomioistuimen kanssa yhtä mieltä siitä, että myös komissio kantaa vastuuta erillisvirastojen hallinnosta (ja niiden varainhoidosta); kehottaa komissiota sen vuoksi valvomaan eri erillisvirastojen hallinnointia ja tarvittaessa opastamaan ja auttamaan niitä siinä varsinkin tarjouskilpailumenettelyjen asianmukaisen toteuttamisen, rekrytointimenettelyjen avoimuuden, moitteettoman varainhoidon (käyttämättä jääneet varat ja ylibudjetointi) ja erityisesti sisäistä valvontarakennetta koskevien sääntöjen asianmukaisen soveltamisen yhteydessä;

               20.

               katsoo, että erillisvirastojen työohjelmista on käytävä ilmi niiden tavoitteet operatiivisella ja mitattavissa olevalla tavalla ja että komission sisäisen valvonnan standardit olisi otettava asianmukaisesti huomioon;

         Erityiset näkökohdat

               21.

               panee merkille, että maksusitoumusmäärärahojen käyttöaste oli yli 90 prosenttia, mutta maksumäärärahojen vain 85 prosenttia; panee merkille, että hallintomenoja koskevista sitoumuksista merkittävä osuus, lähes 40 prosenttia, siirrettiin seuraavaan varainhoitovuoteen; kehottaa keskusta tehostamaan hankintapolitiikkaansa välttääkseen hallintoa hankaloittavaa määrärahojen siirtämistä seuraavaan varainhoitovuoteen;

               22.

               panee tyytyväisenä merkille, että keskus on laatinut toimintoperusteisen talousarvion hallinnon tarpeisiin; kehottaa keskusta kehittämään kyseisen aloitteen yhteydessä toiminnan seurantaa ja tehokkuuden arviointia ottamalla käyttöön kustannuslaskennan, jonka avulla voitaisiin määrittää seurantakeskuksen eri toiminnoista aiheutuvat kustannukset;

               23.

               kehottaa keskusta integroimaan käyttöomaisuuden inventointijärjestelmän liikekirjanpitoon, koska ilman luotettavaa omaisuuden merkintäjärjestelmää luetteloon kirjatun omaisuuden jäljittämistä ei voida varmistaa;

               24.

               panee merkille puutteet henkilöstön palvelukseenottomenettelyissä; kehottaa keskusta soveltamaan palvelukseenottomenettelyjä oikein;

               25.

               panee merkille, että vuoden 2004 lopussa keskus lähetti yhden toimihenkilön pitkä-aikaiselle (kaksi vuotta kestävälle) työkomennukselle Brysseliin; pyytää keskusta ja komissiota tutkimaan tapauksen ja toteuttamaan toimia, jotta vastaavilta tapauksilta voidaan jatkossa välttyä;

               26.

               panee merkille julkisia hankintoja ja sopimuksentekoa koskevassa tarkastuksessa ilmenneet erinäiset poikkeamat; kehottaa keskusta soveltamaan julkisia hankintoja ja sopimuksentekoa koskevia menettelyjä täysimääräisesti, jotta vältytään vastaavilta tilanteilta kuin vuonna 2005.

      (1)  EUVL C 266, 31.10.2006, s. 43.

      (2)  EUVL C 312, 19.12.2006, s. 86.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 36, 12.2.1993, s. 1, asetus sellaisena kuin se on viimeksi muutettuna asetuksella (EY) N:o 1651/2003 (EUVL L 245, 29.9.2003, s. 30).

      (5)  EYVL L 357, 31.12.2002, s. 72.

      (6)  EUVL L 340, 6.12.2006, s. 85.


               12.2.2016

               FI

               Euroopan unionin virallinen lehti

               C 55/135

         P7_TA(2013)0207
   Suulliset tarkistukset ja muut suulliset muutokset (työjärjestyksen 156 artiklan 6 kohdan tulkinta)
   Euroopan parlamentin päätös 21. toukokuuta 2013 suullisista tarkistuksista ja muista suullisista muutoksista (työjärjestyksen 156 artiklan 6 kohdan tulkinta)
   (2016/C 055/26)

      Euroopan parlamentti, joka

               —

               ottaa huomioon perussopimus-, työjärjestys- ja toimielinasioiden valiokunnan puheenjohtajan 24. huhtikuuta 2013 päivätyn kirjeen,

               —

               ottaa huomioon työjärjestyksen 211 artiklan,

               1.

               päättää lisätä työjärjestyksen 156 artiklan 6 kohtaan tulkinnan seuraavasti:
               ”Puhemiehen ehdotuksesta suullinen tarkistus tai muu suullinen muutos rinnastetaan tarkistukseen, jota ei ole jaettu kaikilla virallisilla kielillä. Jos puhemies katsoo, että tällainen tarkistus tai muutos voidaan ottaa käsiteltäväksi 157 artiklan 3 kohdan nojalla ja jollei sitä ole vastustettu 156 artiklan 6 kohdan nojalla, siitä äänestetään laadittua äänestysjärjestystä noudattaen.
               Valiokunnassa äänimäärä, joka on tarpeen tällaista tarkistusta tai muutosta koskevan äänestyksen toimittamisen vastustamiseksi, vahvistetaan 196 artiklan nojalla suhteessa äänimäärään, jota sovelletaan täysistunnossa, tarvittaessa pyöristettynä ylöspäin seuraavaan kokonaislukuun.”

               2.

               kehottaa puhemiestä välittämään tämän päätöksen tiedoksi neuvostolle ja komissiolle.


title: 2004/613/EY: Komission päätös, tehty 6 päivänä elokuuta 2004, elintarvikeketjua sekä eläinten ja kasvien terveyttä käsittelevän neuvoa-antavan ryhmän perustamisesta

text:
               25.8.2004

               FI

               Euroopan unionin virallinen lehti

               L 275/17

      KOMISSION PÄÄTÖS,

   tehty 6 päivänä elokuuta 2004,
   elintarvikeketjua sekä eläinten ja kasvien terveyttä käsittelevän neuvoa-antavan ryhmän perustamisesta
   (2004/613/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Komissio sitoutui 25 päivänä heinäkuuta 2001 antamassaan eurooppalaista hallintotapaa koskevassa valkoisessa kirjassa (1) päätöksentekoprosessin avaamiseen niin, että nykyistä useammat tahot saadaan mukaan EU:n politiikan valmisteluun ja toteuttamiseen.

               (2)

               Komissio antoi 11 päivänä joulukuuta 2002 komission konsultointiprosessiin sovellettavia yleisiä periaatteita ja vähimmäisvaatimuksia koskevan tiedonannon (2), jonka tarkoituksena on taata johdonmukainen lähestymistapa kuulemismenettelyyn komission kaikissa yksiköissä sekä parantaa kuulemismenettelyjen avoimuutta.

               (3)

               Komission on tarpeen kuulla ja informoida kuluttajia sekä talous- ja yhteiskuntaelämän tahoja, joita koskevat elintarvikkeiden ja rehujen merkintöihin ja esillepanoon, elintarvikkeiden ja rehujen turvallisuuteen, ihmisten ravitsemukseen suhteessa elintarvikelainsäädäntöön, eläinten terveyteen ja hyvinvointiin sekä kasvien terveyteen liittyvät kysymykset.

               (4)

               Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetussa Euroopan parlamentin ja neuvoston asetuksessa (EY) N:o 178/2002 (3) säädetään, että elintarvikelainsäädäntöä laadittaessa, arvioitaessa ja tarkistettaessa on toteutettava avoin julkinen kuuleminen joko suoraan tai edustuselinten kautta, paitsi jos se asian kiireellisyyden vuoksi ei ole mahdollista.

               (5)

               Komission 12 päivänä tammikuuta 2000 antamassa valkoisessa kirjassa elintarviketurvallisuudesta (4) ilmoitettiin elintarvikkeiden turvallisuutta käsittelevän neuvoa-antavan ryhmän perustamisesta, mikä merkitsee nykyisten neuvoa-antavien komiteoiden uudelleenryhmittelyä (toimi 81).

               (6)

               Neuvoa-antava elintarvikekomitea perustettiin komission päätöksellä 80/1073/ETY (5).

               (7)

               Komission päätöksellä 98/235/ETY (6) on perustettu muita neuvoa-antavia komiteoita yhteisen maatalouspolitiikan alalla.

               (8)

               Kokemus on osoittanut, että on tarpeen uudelleenjärjestää ja -ryhmitellä nykyiset neuvoa-antavat komiteat, jotka käsittelevät elintarvikeketjua sekä eläinten ja kasvien terveyttä, ja tehostaa niiden toimintaa.

               (9)

               On olennaisen tärkeää perustaa pysyviä kansalaisten kuulemisjärjestelmiä, joita käytetään yhteisön tasolla laadittaessa, arvioitaessa ja tarkistettaessa yhteisön elintarvikelainsääntöä.

               (10)

               Koska kuluttajien suojelemiseksi on tarpeen saavuttaa elintarvikeketjua sekä eläinten ja kasvien terveyttä koskeva laaja lähestymistapa, on tärkeää sisällyttää kuulemismenettelyihin kaikki elintarvikelainsäädäntöön liittyvät kysymykset, mukaan luettuna elintarvikkeiden ja rehujen merkinnät ja esillepano, elintarvikkeiden ja rehujen turvallisuus, ihmisten ravitsemus suhteessa elintarvikelainsäädäntöön sekä eläinten terveys, ja lisäksi eläinten hyvinvointiin liittyvät näkökohdat ja kasvien terveyttä koskevat kysymykset, kuten kasvinsuojelu, kasvinsuojeluaineet ja niiden jäämät sekä siementen ja lisäysaineiston kaupan pitäminen, biodiversiteetti ja teollisoikeudet mukaan luettuina.

               (11)

               Koska kyseessä on laaja-alainen kuuleminen ja asianosaisten määrä on vastaavasti suuri, kansalaisten pysyvien kuulemisjärjestelmien tehokkuus edellyttää toimimista sellaisten edustuselinten välityksellä, jotka ajavat elintarvikeketjuun sekä eläinten ja kasvien terveyteen liittyviä etuja yhteisön tasolla, vaikka kansalaisten suoran kuulemisen on edelleen oltava mahdollista.

               (12)

               Asiaan liittyvät talous- ja yhteiskuntaelämän toimijat, joihin kuuluvat myös jäsenvaltioiden kuluttajaryhmittymät, ovat muodostaneet Euroopan unionin tasolla toimivia järjestöjä, joiden tavoitteena on taata elintarvikeketjuun sekä eläinten ja kasvien terveyteen liittyvien etujen ajaminen yhteisön tasolla.

               (13)

               Kuulemisjärjestelmien laadukkuus edellyttää, että komissio ja yhteisön tason edustuselimet voivat käydä suoraa keskustelua neuvoa-antavan ryhmän kokousten puitteissa erityisesti elintarvikealaan liittyvistä komission työohjelman osista.

               (14)

               Kokousten käytännön järjestelyihin liittyvien syiden vuoksi neuvoa-antava ryhmä ei saa olla liian suuri, mutta samalla on kuitenkin varmistettava, että elintarvikeketjuun sekä eläinten ja kasvien terveyteen liittyvät edut ovat asianmukaisesti edustettuina. Koska ryhmää kuullaan erityisesti komission työohjelmaan liittyvissä kysymyksissä, on olennaisen tärkeää, että ryhmässä ovat edustettuina elintarvikeketjuun sekä eläinten ja kasvien terveyteen liittyviä yleisiä etuja yhteisön tasolla ajavat keskeiset edustuselimet.

               (15)

               Työryhmän tehokkuuden ja avoimuuden takaamiseksi sen toimintaa koskeviin yksityiskohtaisiin sääntöihin on sisällyttävä mahdollisuus järjestää työryhmän kokoukset siten, että niihin voidaan tarvittaessa kutsua myös muita asianosaisia henkilöitä tai järjestöjä.

               (16)

               Selkeyden vuoksi on syytä kumota päätös 80/1073/ETY,

         ON PÄÄTTÄNYT SEURAAVAA:
   1 artikla
   Komission yhteyteen perustetaan elintarvikeketjua sekä eläinten ja kasvien terveyttä käsittelevä neuvoa-antava ryhmä, jäljempänä ’ryhmä’.
   2 artikla
   Tehtävä
   1.   Komissio kuulee ryhmää komission työohjelmaa koskevissa asioissa, jotka liittyvät seuraaviin aloihin:

               —

               elintarvikkeiden ja rehujen turvallisuus,

               —

               elintarvikkeiden ja rehujen merkinnät ja esillepano,

               —

               ihmisten ravitsemus suhteessa elintarvikelainsäädäntöön,

               —

               eläinten terveys ja hyvinvointi,

               —

               kasvinsuojeluun, kasvinsuojeluaineisiin ja niiden jäämiin sekä siementen ja lisäysaineiston kaupan pitämiseen liittyvät kysymykset, biodiversiteetti ja teollisoikeudet mukaan luettuina.

         2.   Lisäksi komissio voi kuulla ryhmää kyseisillä aloilla toteuttamistaan tai suunnittelemistaan toimenpiteistä.
   3 artikla
   Kokoonpano
   1.   Ryhmä koostuu yhteisön tasolla toimivien edustuselinten edustajista, joiden lukumäärä voi olla enintään 45. Kyseisillä elimillä on oltava tavoitteena puolustaa 2 artiklan 1 kohdassa tarkoitettuihin aloihin liittyviä etuja, ja niiden on täytettävä seuraavat edellytykset: suojeltavat edut ovat luonteeltaan yleisiä, elinten toiminta kattaa kaikki jäsenvaltiot tai niiden enemmistön, elimet ovat pysyvästi järjestäytyneitä yhteisön tasolla, ja ne voivat hyödyntää välittömästi jäsentensä asiantuntemusta, minkä ansiosta elin voi laatia kannanottoja nopeasti ja koordinoidusti.
   2.   Komissio kehottaa kuukauden kuluessa tämän päätöksen hyväksymispäivämäärästä ryhmään osallistumisesta kiinnostuneita elimiä ilmoittautumaan kuukauden määräajan kuluessa sekä perustelemaan kiinnostuksensa ja sen, miten ne täyttävät edellä esitetyt edellytykset.
   3.   Komissio valitsee elimet, jotka täyttävät parhaiten edellä esitetyt edellytykset, ja laatii niistä luettelon, joka julkaistaan Euroopan unionin virallisessa lehdessä.
   4.   Kukin valittu elin on velvollinen varmistamaan kuulemiseen ja tiedottamiseen liittyvien toimien koordinoinnin omassa keskuudessaan ja esittämään puolustamiaan etuja koskevat näkemykset, jotka ovat mahdollisimman edustavia.
   4 artikla
   Toimintaa koskevat säännöt
   1.   Ryhmä kokoontuu periaatteessa kahdesti vuodessa komission toimipaikassa sekä aina, kun komissio katsoo kokouksen tarpeelliseksi.
   2.   Työryhmiä voidaan perustaa tarkastelemaan yksittäisiä kysymyksiä ryhmän antaman toimeksiannon perusteella, kun tämä katsotaan tarpeelliseksi.
   3.   Komissio voi kutsua asiantuntijoita tai tarkkailijoita osallistumaan ryhmän työskentelyyn tai työryhmiin, myös kolmannesta maista peräisin olevista edustuselimistä, kun se osoittautuu hyödylliseksi tai tarpeelliseksi.
   4.   Ryhmä ja työryhmät kokoontuvat sääntöjen ja komission laatiman aikataulun mukaisesti. Komissio vastaa ryhmän puheenjohtajuudesta.
   5.   Ryhmä vahvistaa oman työjärjestyksensä komission esittämän ehdotuksen pohjalta. Komission yksiköt huolehtivat sihteeristötehtävistä, jotka liittyvät kokouksiin ja ryhmän toimintaan, työryhmät mukaan luettuina.
   6.   Komissio huolehtii ryhmän toiminnan mainonnasta.
   5 artikla
   Luottamuksellisuus
   Ryhmän jäsenet, tilapäiset asiantuntijat tai muut henkilöt, jotka on kutsuttu ryhmän kokouksiin tarkkailijoina, eivät saa ilmaista tietoja, jotka ovat tulleet heidän tietoonsa kyseisen ryhmän tai työryhmien työssä, kun komissio on ilmoittanut kyseisten tietojen olevan luottamuksellisia. Tällaisissa tapauksissa komissio voi päättää, että ainoastaan ryhmän jäsenet saavat nämä tiedot ja osallistuvat kokouksiin.
   6 artikla
   Loppusäännös
   Kumotaan neuvoa-antavan elintarvikekomitean uusista säännöistä tehty komission päätös 80/1073/ETY.
   7 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 6 päivänä elokuuta 2004.

            Komission puolesta

         David BYRNE

            Komission jäsen

      (1)  KOM(2001) 428 lopullinen.

      (2)  KOM(2002) 704 lopullinen.

      (3)  EYVL L 31, 1.2.2002, s. 1. Asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4).

      (4)  KOM(1999) 719 lopullinen.

      (5)  EYVL L 318, 26.11.1980, s. 28.

      (6)  EYVL L 88, 24.3.1998, s. 59.